**ΠΑΝΗΓΥΡΙΚΗ ΑΣΜΑΤΙΚΗ**

**ΑΚΟΛΟΥΘΙΑ**

**ΤΟΥ ΟΣΙΟΥ ΚΑΙ ΘΕΟΦΟΡΟΥ ΠΑΤΡΟΣ ΗΜΩΝ**

**ΝΙΚΗΦΟΡΟΥ ΤΟΥ ΛΕΠΡΟΥ ΤΟΥ ΘΑΥΜΑΤΟΥΡΓΟΥ.**

****

**Ποίημα Καθηγουμένης Ισιδώρας Μοναχής Αγιεροθεϊτίσσης.**

**ΙΑΝΟΥΑΡΙΟΥ Δ’**

**ΕΝ ΤΩ ΜΙΚΡΩ ΕΣΠΕΡΙΝΩ.**

**Ιστώμεν στίχους δ’ και ψάλλομεν τα εξής Προσόμοια.**

**Ήχος δ’. Ως γενναίον εν μάρτυσιν.**

Του Ανθίμου ταις ρήσεσι, του εν Χίω υπήκουσας, Νικηφόρε πάντιμε, και εβάδισας˙ των μοναζόντων τοις ίχνεσιν, νηστείαν γαρ έστερξας αγρυπνίαν

σιωπήν, και ευχήν αδιάλειπτον˙ μη φεισάμενος, του λεπτώντος σαρκίου σου στερρόφρον, άλλ’ ασκήσει απειργάσω, τούτο χιόνος λευκότερον.

Αλγηδόνας εν σώματι, εκ της λέπρας υπέμεινας, ως Ιώβ γηθόμενος, καρτερόψυχε˙ είτα ομμάτων σου στέρησιν, μελών τε παράλυσιν, Νικηφόρε άλλ’ αρθείς, μετεώρως ως είδέ σε˙ ο Ευμένιος, ο σεπτός μαθητής σου ως ο Παύλος, κάλλη θεία εποπτεύσω, ων νυν τρυφάς αγαλλόμενος.

Των χαρίτων κειμήλιον, Νικηφόρε σε έγνωμεν, θησαυρόν πολύτιμον, μαργαρίτην τε˙ της Εκκλησίας και στήριγμα, διδάσκαλον έμπειρον, αενάου προσευχής, θλιβομένων παρήγορον˙ ταπεινώσεως, ακτησίας τε τύπον ευωδίας, μυριπνόου σε ταμείον, κρήνην θαυμάτων γλυκύρροον.

Χριστωνύμων πληρώματα, εορτήν νυν χαρμόσυνον, συγκροτούντες άσμασιν, δεύτε στέψωμεν˙ τον Νικηφόρον τον μάκαρα, τον άρτι τελέσαντα, λέπρας τρίβον την στενήν, και την κλήσιν τοις πράγμασι˙ δικαιώσαντα, ως νικήσαντα κράτος του δολίου, καρτερία ανενδότω, των αλγεινών και των θλίψεων.

**Δόξα Πατρί και Υιώ και Αγίω Πνεύματι. Ήχος α’.**

Τον καλλίνικον στεφανίτην, της ουρανίο στρατολογίας, δεύτε νικητικώς πάντες καταστέψωμεν. Νικηφόρον τον λεπρόν, αγογγύστως τον βαστάσαντα τον σταυρόν, της πανωδύνου ασθενείας.

Υπομονή δοκιμασθείς, υπέρ χρυσίου λάμπει, και το διάδημα του κάλλους εδέξατο, εκ χειρός Κυρίου. Αυτού τας αριστείας αναμέλψωμεν, όπως εύρωμεν πρέσβυν τούτον προς Θεόν, του δούναι πάσιν ιλασμόν και το μέγα έλεος.

**Και νυν. Ήχος ο αυτός. Προεόρτιον.**

Των υδάτων πάσα η φύσις, αγάλλου νυν φαιδρώς και σκίρτησον, και συ Ιορδάνη ποταμέ, τα ρείθρά σου εν μεγαλωσύνη προετοίμασον. Ιδού γαρ επί σε, έρχεται του βαπτισθήναι θελήματι, ο μέγας Βασιλεύς, και των Αγίων Άγιος Θεός, ίνα σώση και αγιάση, τους προσκυνούντας Αυτόν, και εν πίστει βοώντας˙ ο των θαυμασίων Θεός, δόξα Σοι.

**ΕΙΣ ΤΑ ΑΠΟΣΤΙΧΑ.**

**Ήχος β’. Οίκος του Εφραθά.**

Έαρ ως θαυμαστόν, παθών εν τω χειμώνι, ο θείος Νικηφόρος, ανέτειλε και θάλψιν, μηνύει την ουράνιον.

Στίχ. Τίμιος εναντίον Κυρίου ο θάνατος του οσίου αυτού.

Λέπραν της σης σαρκός, βαστάσας Νικηφόρε, ως ο Ιώβ γενναίως, συν τούτω η ψυχή σου, Θεού τω θρόνω ίσταται.

Στίχ. Μακάριος ανήρ ο φοβούμενος τον Κύριον.

Κρήτη εν σοι σκιρτά, και Χίος επαγάλλου, ση μνήμη Νικηφόρε, των ουρανών δε πάσαι, δυνάμεις συγχορεύουσιν.

**Δόξα Πατρί και Υιώ και Αγίω Πνεύματι. Τριαδικόν.**

Πάτερ συν τω Υιώ, και Πνεύματι τω θείω, Μονάς η Τρισαγία, νυν εκ πιστών προσδέχου, τον ύμνον τον τρισάγιον.

**Και νυν. Της Εορτής.**

Τέρπου ω Βαπτιστά, θεόφρον Ιωάννη, ιδού γαρ ο Δεσπότης, εκ σου του βαπτισθήναι, εν Ιορδάνη έρχεται.

**Νυν απολύεις. Τρισάγιον.**

**Απολυτίκιον. Ήχος α’. Της ερήμου πολίτης.**

Νικηφόρου Οσίου, του λεπρού τα παλαίσματα, και την εν ασκήσει ανδρείαν, κατεπλάγησαν Άγγελοι˙ ως άλλος γαρ Ιώβ τα αλγεινά, υπέμεινε δοξάζων τον Θεόν, νυν δε δόξη εστεφάνωται παρ’ Αυτού, θαυμάτων διακρίσεσιν. Χαίροις των Μοναστών χειραγωγέ, χαίροις φωτός ο πρόβολος˙ χαίροις ο ευωδίας χαρμονήν, προχέων εκ λειψάνων σου.

**Δόξα Πατρί και Υιώ και Αγίω Πνεύματι.**

**Και νυν. Προεόρτιον.**

**Ήχος δ’. Κατεπλάγη Ιωσήφ.**

Ετοιμάζου Ζαβουλών, και ευτρεπίζου Νεφθαλείμ. Ιορδάνη ποταμέ, στήθι υπόδεξαι σκιρτών, του βαπτισθήναι ερχόμενον τον Δεσπότην. Αγάλλου ο Αδάμ συν τη Προμήτορι˙ μη κρύπτετε εαυτούς, ως εν Παραδείσω το πριν˙ και γαρ γυμνούς ιδών υμάς επέφανεν, ίνα ενδύση την πρώτην στολήν. Χριστός εφάνη, την πάσαν κτίσιν, θέλων ανακαινίσαι.

Απόλυσις.

**ΕΝ ΤΩ ΜΕΓΑΛΩ ΕΣΠΕΡΙΝΩ.**

****

Μετά τον Προοιμιακόν, ψάλλομεν την α’ στάσιν του Μακάριος ανήρ. Εις δε το Κύριε εκέκραξα, ιστώμεν στίχους στ’ και ψάλλομεν Στιχηρά Προσόμοια.

**Ήχος α’. Πανεύφημοι Μάρτυρες.**

Ως έαρ χειμώνος εν καιρώ, Νικηφόρου σήμερον, λεπρού η μνήμη ανέτειλε˙ κρυμόν σκεδάζουσα, των παθών και θάλψιν, ταις ψυχαίς παρέχουσα, και θείαν αληθώς αγαλλίασιν, της γης το πρόσωπον, υπερκάλλως ωραΐζουσα, λαμπηδόσι πολιτείας κρείττονος.

Της λέπρας αθλήσας τω πυρί, Νικηφόρε πάντιμε, υπέρ χρυσίον διέλαμψας˙ Χριστού το άρρητον, υπεμφαίνων κάλλος, και Αυτού γενόμενος, λαμπάς επάνω όρους εκχέουσα, το φως το άδυτον, και τη θεία ιλαρότητι, δαδουχούσα των πιστών το πλήρωμα.

Η Κρήτη αγάλλου σον υιόν, Νικηφόρον βλέπουσα, λευχειμονούντα και στέφανον˙ της δόξης φέροντα, τη χωνεία λέπρας, χαλκευθείς γαρ έμεινε, αδάμαντος γεώδους στερρότερος, και νυν τον άφθαρτον, διανέμει πλούτον άπασι, τοις τους άθλους τούτου μακαρίζουσιν.

**Ήχος πλ. δ’. Ω του παραδόξου θαύματος.**

Ω του εξαισίου θαύματος! Εν τη λεπρώση σαρκί, Νικηφόρος ο πάντιμος, Αγγέλων, επέφθασε, καθαρότητα άμετρον˙ καθυπομείνας άλγη επώδυνα˙ εν ευφροσύνη νυν επαγάλλεται. Τούτου δεήσεσιν, ιεραίς Φιλάνθρωπε! Της χαρμονής, της επουρανίου Σου, ημάς αξίωσον.

Χαίροις Νικηφόρε πάνσεπτε! Υπομονής ο κανών, καρτερίας υπόδειγμα, τελείας ασκήσεως, χαρακτήρ θεοτύπωτος˙ της εγκρατείας φίλος εράσμιος˙ ακτημοσύνης μέγας διδάσκαλος˙ ύψος εις άρρητον, εν σαρκί αιρόμενος! Του ουρανού, είδες τα θαυμάσια, ως Παύλος πρότερον.

Πύκτα ευσεβείας άριστε, του πολυάθλου Ιώβ, μιμητά προθυμότατε, Λαζάρου του πένητος, εν πληγαίς ισοστάσιε˙ εν τη καμίνω λέπρας ως πρότερον˙ παίδες οι θείοι έστης ανάλωτος˙ χαίρων τε έμελπες, Νικηφόρε όνομα! Το του Θεού, Ον υπέρ των φίλων σου, αεί δυσώπησον.

**Δόξα Πατρί και Υιώ και Αγίω Πνεύματι. Ήχος πλ. β’.**

Της ευσεβείας τον εραστήν, τον της καλής αθλήσεως πύκτην, υπομονής το κεφάλαιον, Νικηφόρον τον σεβάσμιον, δεύτε συμφώνως τιμήσωμεν. Ούτος γαρ διελθών, δια πυρός και ύδατος, της πανωδύνου λέπρας, εξήλθεν εις αναψυχήν ευφρόσυνον. Και τη χωνεία των θλίψεων χαλκευθείς, υπέρ χρυσίον διαλάμπει, πάντων ταις ψυχαίς παρέχων, χαρμονήν την σωτήριον.

**Και νυν. Ήχος ο αυτός. Προεόρτιον.**

Δεύτε σήμερον πιστοί, φαιδρώς προεορτάσωμεν, γηθόμενοι τω πνεύματι. Και της καρδίας τα όμματα, προς Ιορδάνην άρωμεν, όπως ίδωμεν τον Ιωάννην, ως δούλον υπηκόως πορευόμενον, του βαπτίσαι τη χειρί, τον μόνον αναμάρτητον. Τούτω βοώντες είπωμεν˙ Πρέσβευε προς Κύριον, Ιωάννη Βαπτιστά, του ευρείν ημάς αμαρτημάτων άφεσιν.

**Είσοδος. Φως ιλαρόν.**

**Το Προκείμενον της ημέρας και τα Αναγνώσματα.**

**Σοφίας Σολομώντος το Ανάγνωσμα. (Κεφ. γ’,1).**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημών πορεία σύντριμμα˙ οι δε εισίν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται˙ ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κύριος εις τους αιώνας. Οι πεποιθότες επ’ αυτών, συνήσουσιν αλήθειαν, και οι πιστοί εν αγάπη προσμενούσιν αυτώ˙ ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. ε’, 15).**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου˙ ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Λήψεται πανοπλίαν, τον ζήλον αυτού, και

οπλοποιήσει την κτίσιν εις άμυναν εχθρών. Ενδύσεται θώρακα, δικαιοσύνην˙ και περιθήσεται κόρυθα, κρίσιν ανυπόκριτον. Λήψεται ασπίδα ακαταμάχητον, οσιότητα˙ οξυνεί δε απότομον οργήν, εις ρομφαίαν˙ συνεκπολεμήσει αυτώ ο κόσμος επί τους παράφρονας. Πορεύσονται εύστοχοι βολίδες αστραπών˙ και ως από ευκύκλου τόξου των νεφών, επί σκοπόν αλούνται˙ και εκ πετροβόλου θυμού πλήρεις ριφήσονται χάλαζαι. Αγανακτήσει κατ’ αυτών ύδωρ θαλάσσης, ποταμοί δε συγκλύσουσιν αποτόμως˙ αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς˙ και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, βασιλείς, και σύνετε˙ μάθετε δικασταί περάτων γης˙ ενωτίσασθε οι κρατούντες πλήθους, και γεγαυρωμένοι επί όχλοις εθνών˙ ότι εδόθη παρά Κυρίου η κράτησις υμίν, και η δυναστεία παρά Υψίστου.

**Σοφίας Σολομώντος το Ανάγνωσμα. (Κεφ. δ’, 7).**

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον, ου το πολυχρόνιον, ουδέ αριθμώ ετών μεμέτρηται. Πολιά δε εστί φρόνησις ανθρώποις, και ηλικία γήρως, βίος ακηλίδωτος. Ευάρεστος Θεώ γενόμενος ηγαπήθη˙ και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, ή δόλος απατήση ψυχήν αυτού. Βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς˙ αρεστή γαρ ην Κυρίω η ψυχή αυτού˙ δια τούτο έσπευσεν εκ μέσου πονηρίας. Οι δε λαοί, ιδόντες και μη νοήσαντες, μηδέ θέντες επί διανοία τα τοιούτον˙ ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**ΕΙΣ ΤΗΝ ΛΙΤΗΝ.**

**Ιδιόμελα. Ήχος α’.**

Του Χριστού τον αγαθόν και πιστότατον δούλον, Νικηφόρον τον μακάριον, δεύτε πάντες μακαρίσωμεν. Το γαρ τάλαντον αυτού, φιλοπόνως εργασάμενος, εν καρτερία αρίστη, και θαυμαστή υπομονή, εις εκατόν επηύξησεν. Όθεν και εισελθών, εις νυμφώνα της δόξης, πρεσβεύει συν δικαίοις εκτενώς, του σωθήναι τας ψυχάς ημών.

**Ήχος β’.**

Αστέρα τον πάμφωτον, τον εκ Κρήτης ανατείλαντα, και πάσαν την κτίσιν, φωτί αυτού καινοπρεπεστάτω αυγάσαντα, δεύτε φωτωνύμοις ωδαίς μεγαλύνωμεν, Νικηφόρον τον θεόφρονα, χαίροις αυτώ λέγοντες, υιέ ημέρας αγλαόφωτε, ο την κλήσίν σου δικαιώσας ταις πράξεσιν, ως νικήσας της σαρκός το φρόνημα, και στεφθείς τω της δόξης διαδήματι. Δόξαν δος και ημάς ευρείν, την εις τους αιώνας διαμένουσαν.

**Ήχος γ’.**

Σχήμα το ισάγγελον, των μοναζόντων ετίμησας καλώς, Νικηφόρε θεοτίμητε, των Αγγέλων ισοστάσιε. Αγρυπνίαις γαρ πολλαίς, την λεπρώσαν σάρκα σου νεκρώσας, εις ουρανούς ήρας της σης ψυχής τα όμματα˙ ένθα σώματι αρθείς, τα εκεί κάλλη εθεάσω τα αθέατα. Πρέσβευε συν Αγγέλοις εκτενώς, ίνα Θεώ αρέσαι αξιωθώμεν, τω βραβεύοντι τοις φίλοις Αυτού, ειρήνην και το μέγα έλεος.

**Ήχος δ’.**

Τον θησαυρόν τον μη φθειρόμενον, εύρες εν ουρανοίς Νικηφόρε πανόλβιε˙ και γαρ ηγάπας την πτωχείαν, υπέρ χρυσίον και αργύριον, ακτημοσύνην ηρετίσω και υπακοήν ωσαύτως, υπέρ πάσαν πολυτέλειαν. Τύπος δε εγένου πραότητος, της ειρήνης εραστής, αοργησίας φίλος και διδάσκαλος, και πάσης ταπεινώσεως εργάτης δόκιμος. Ταύτας και ημάς εργάζεσθαι αξίωσον, εν καθαρώ συνειδότι, ίνα πλουσίας χάριτος τας δωρεάς, παρά Θεού κομισώμεθα.

**Δόξα Πατρί και Υιώ και Αγίω Πνεύματι. Ήχος πλ. α’.**

Η μεγαλόνησος Κρήτη, οία σου ιερά, καυχάται τη σεπτή σου εορτή, Νικηφόρε μεγαλώνυμε. Χίος δε μέγα σεμνύνεται, ότι εν ταύτη εγκαρτερήσας, άθλα μεγάλα επέγραψας της υπομονής. Θεόν εδόξασας τον θαυμαστόν εν Αγίοις, τον σε αντιδοξάσαντα εν θαύμασι πολλοίς, και δείξαντά σε του Πνεύματος δοχείον. Των δε λειψάνων σου την θήκην έδειξε, κρήνην ουρανίου ευωδίας τοις πιστοίς. Αυτήν προσκυνούντες ευλαβώς, χάριν κομιζόμεθα ζωής, και το μέγα έλεος.

**Και νυν. Ήχος ο αυτός. Προεόρτιον.**

Αι των Ασωμάτων τάξεις, εν ουρανοίς αινούσι, το του Δεσπότου Χριστού, μέγα επί της γης μυστήριον. Ο γαρ Πρόδρομος Ιωάννης, ο ισάγγελος της οικουμένης κήρυξ, μέλλει βαπτίσαι εν ποταμώ το πυρ της Θεότητος. Όθεν των ναμάτων της χάριτος, κοινωνούντες οι πιστοί, βοήσωμεν συν Αγγέλοις, ύμνον τον τρισάγιον, εις τους αιώνας συν αυτοίς αγαλλιώμενοι.

**ΕΙΣ ΤΑ ΑΠΟΣΤΙΧΑ.**

**Ήχος πλ. α’. Χαίροις ασκητικών.**

Χαίροις ο υπηρέτης Χριστού, Σιών της θείας μαργαρίτης πολύτιμος, ο τύπος της εγκρατείας, αδιαλείπτου ευχής, θησαυρός ο μέγας, και διδάσκαλος˙ χαρίτων ο πλήρης, της διοράσεως έσοπτρον, ακτημοσύνης, της τελείας υπόδειγμα, ταπεινώσεως, της βαθείας ανάβασις˙ λόγοις παρηγορίας σου, ο στέργων τους κάμνοντας, του Παρακλήτου ο νέμων, την ευωδίαν την άρρητον, σεπτέ Νικηφόρε, των λεπρών η ευκοσμία, και σέλας άδυτον.

Στίχ. Τίμιος εναντίον Κυρίου ο θάνατος ου οσίου αυτού.

Λέπραν της σης σαρκός ως Ιώβ, γενναιοφρόνως Νικηφόρε εβάστασας, καρδία καθαρωτάτη, ευχαριστών τω Θεώ, και οδεύων τρίβον, την σωτήριον˙ Αγγέλων το σχήμα, ο νουνεχώς ενδυσάμενος, καθυπακούσας, του Ανθίμου διδάγμασι, και ασκήσεως, θείος στύλος γενόμενος˙ πύκτης ο εμπειρότατος, της άνω αθλήσεως, της καρτερίας ο άκμων, υπομονής το εκσφράγισμα, αστήρ ο εκφαίνων, τοις εν σκότει καθημένοις, Θεού λαμπρότητα.

Στίχ. Μακάριος ανήρ ο φοβούμενος τον Κύριον.

Κρήτη περιχαρώς νυν σκιρτά, ως λαμπροφόρον σε υιόν αναδείξασα, και νέαθλον στεφανίτην, ώ Νικηφόρε λεπρέ, της χιόνος πλέον, καθαρώτερε˙ η πόλις συνάμα, του Αλεξάνδρου σεμνύνεται, και νήσος Χίος, ευκλεώς επαγάλλεται, ην ηυλόγησας, τοις τιμίοις ιδρώσί σου. Άστυ των Αθηναίων δε, κλεινόν συνευφραίνεται, εν ω της πίστεως δρόμον, εν καρτερία τετέλεκας, Εδέμ δε συγχαίρει, ης εν κόλποις σου το πνεύμα, αεί αυλίζεται.

**Δόξα Πατρί και Υιώ και Αγίω Πνεύματι. Ήχος πλ. α’.**

Την ουρανομήκη κλίμακα, των αρετών αναβέβηκας, Νικηφόρε ουρανόφρον, χειραγωγούμενος ταις νουθεσίαις του μεγάλου διδασκάλου σου Ανθίμου. Ος εν Χίω οσιακώς ηγίασται και την Εκκλησίαν πάσαν εξαισίως κατελάμπρυνεν. Συν τούτω Θεόν ικέτευε, του αξιώσαι και ημάς της θείας λαμπρότητος, εν τη Βασιλεία Αυτού, ως Πατήρ απειροεύσπλαγχνος.

**Και νυν. Ήχος ο αυτός. Προεόρτιον.**

Ο περιλάλητος χορός των προφητών, δεύρο εν μεγαλωσύνη της ενθέου χαράς βλέψον την τελείωσιν. Η γαρ υπέρτιμος σφραγίς σου, της διαθήκης το πλήρωμα, Ιωάννης των γηγενών ο πλέον μείζων, εν ύδασι του Ιορδάνου έρχεται, την του Πατρός βουλήν διακονήσαι, Υιόν τον σαρκωθέντα βαπτίσαι, Πνεύματος δε ιδείν την παρουσίαν. Αξιώσατε και ημάς την στολήν του βαπτίσματος ωραΐσαι, της μετανοίας τοις δάκρυσιν

**Νυν απολύεις. Τρισάγιον.**

**Απολυτίκιον. Ήχος α’. Της ερήμου πολίτης.**

Νικηφόρου Οσίου, του λεπρού τα παλαίσματα, και την εν ασκήσει ανδρείαν, κατεπλάγησαν Άγγελοι˙ ως άλλος γαρ Ιώβ τα αλγεινά, υπέμεινε δοξάζων τον Θεόν, νυν δε δόξη εστεφάνωται παρ’ Αυτού, θαυμάτων διακρίσεσιν. Χαίροις των Μοναστών χειραγωγέ, χαίροις φωτός ο πρόβολος˙ χαίροις ο ευωδίας χαρμονήν, προχέων εκ λειψάνων σου.

**Δόξα Πατρί και Υιώ και Αγίω Πνεύματι.**

**Και νυν και αεί και εις τους αιώνας των αιώνων. Αμήν.**

**Προεόρτιον.**

**Ήχος δ’. Κατεπλάγη Ιωσήφ.**

Ετοιμάζου Ζαβουλών, και ευτρεπίζου Νεφθαλείμ. Ιορδάνη ποταμέ, στήθι υπόδεξαι σκιρτών, του βαπτισθήναι ερχόμενον τον Δεσπότην. Αγάλλου ο Αδάμ συν τη Προμήτορι˙ μη κρύπτετε εαυτούς, ως εν Παραδείσω το πριν˙ και γαρ γυμνούς ιδών υμάς επέφανεν, ίνα ενδύση την πρώτην στολήν. Χριστός εφάνη, την πάσαν κτίσιν, θέλων ανακαινίσαι.


Απόλυσις.

**Εν τη αγρυπνία.**

Θεοτόκε Παρθένε, χαίρε κεχαριτωμένη Μαρία, ο Κύριος μετά σου. Ευλογημένη συ εν γυναιξί και ευλογημένος ο καρπός της κοιλίας σου, ότι Σωτήρα έτεκες των ψυχών ημών.

**Η ευλόγησις των άρτων και η ανάγνωσις.**

**ΕΙΣ ΤΟΝ ΟΡΘΡΟΝ.**

****

Εις το, Θεός Κύριος, το Απολυτίκιον του Αγίου (δις) και το Προεόρτιον. Μετά την α’ Στιχολογίαν. Κάθισμα.

**Ήχος α’. Τον τάφον Σου Σωτήρ.**

Σκιρτάτω ευσεβών, η ομήγυρις πάσα, εν χείλεσιν αγνοίς, περιέπουσα ύμνοις, λεπρών το εγκαλλώπισμα, Νικηφόρον τον πάνσεπτον˙ ος εβάδισεν, οδόν των θλίψεων χαίρων˙ και υπέδειξε, της ταπεινώσεως πάσι, το μέτρον το άριστον.

**Δόξα Πατρί και Υιώ και Αγίω Πνεύματι. Όμοιον.**

Της Κρήτης η λαμπρά, μεγαλόνησος δεύρο, ευφραίνου τον λεπρόν, Νικηφόρον ορώσα, στολήν την απαστράπτουσαν, της ψυχής ενδυσάμενον˙ και το άφθαρτον˙ της δόξης στέφος φορούντα˙ συν Αγγέλοις δε, εν τω Φωτί κατοικούντα, εις θεία σκηνώματα.

**Και νυν. Όμοιον. Προεόρτιον.**

Αγάλλου ποταμέ, Ιορδάνη και σκίρτα, ιδού γαρ επί σε, ο Δεσπότης των όλων, σαρκί νυν παραγίνεται εκ χειρός ην διέπλασεν˙ αναδέξασθαι, τον Βαπτισμόν εκουσίως˙ ίνα ρύσηται, εκ της χειρός του δολίου, το γένος το βρότειον.

**Μετά την β’ Στιχολογίαν. Κάθισμα.**

**Ήχος πλ. α’. Τον συνάναρχον Λόγον.**

Τοις ενθέοις σου άθλοις σεπτώς εκόσμησας, την νήσον Χίον παμμάκαρ εγκαρκτερήσας λεπρών, τη εγκλείστρα του Χριστού το θείον όνομα˙ στέργων εξ όλης σου ψυχής, διδαχθείς τα υπέρ νουν, Ανθίμου υψηγορίαις, και γενόμενος Νικηφόρε, εν τη ασκήσει μέγας λύχνος Χριστού.

**Δόξα Πατρί και Υιώ και Αγίω Πνεύματι. Όμοιον.**

Του Ιώβ εμιμήσω το καρτερόψυχον, εν καταιγίσι του βίου και πολυυτρόποις δεινοίς, Νικηφόρε εκ παιδός γαρ καθυπέμεινας˙ πόνους λεπρώση σου σαρκί, των ομμάτων σκοτασμόν, και πάρεσιν των μελών σου, νυν δε χορεύεις συν Αγγέλοις, περί τον Θρόνον του Δεσπότου Χριστού.

**Και νυν. Όμοιον. Προεόρτιον.**

Ιορδάνου τα ρείθρα προευπρεπίσθητε, και γαρ υμίν προσεγγίζει ο Βασιλεύς του παντός, απολούσασθαι σαρκί, ίνα ενδύσηται˙ δόξης χιτώνα τους βροτούς, και οικείους τω Πατρί, και φίλους Αυτού ποιήση, κληρονόμους τε Βασιλείας, και δαιτυμόνας της τραπέζης Αυτού.

**Μετά τον Πολυέλεον. Κάθισμα.**

**Ήχος δ’. Κατεπλάγη Ιωσήφ.**

Καρτερίας αθλητά, στερρών αγώνων αριστεύ, ο εν λέπρας τη φλογί, ώσπερ οι Παίδες πειρασθείς, και τη ψυχή σου ανάλωτος διαμείνας, ταύτην δε φωτός εργασάμενος, πλέον καθαράν απαστράπτουσαν˙ Τριαδικής Θεότητος την αίγλην, ώ Νικηφόρε σεβάσμιε˙ Θεόν δυσώπει, πάντας κηλίδων, ψυχικών αποπλύναι.

**Δόξα Πατρί και Υιώ και Αγίω Πνεύματι. Όμοιον.**

Αγρυπνίας εραστήν, της θεωρίας στοχαστήν, τον εργάτην τον πιστόν, αδιαλείπτου προσευχής, ακτημοσύνης ακίβδηλον χαρακτήρα, πύκτην ικανόν, της ασκήσεως, δείκτην απλανή ταπεινώσεως˙ υπακοής κειμήλιον το έμπνουν, τον Νικηφόρόν τιμήσωμεν˙ της δόξης πλούτω, ον ο Δεσπότης, επαξίως κατέστεψεν.

**Και νυν. Όμοιον. Προεόρτιον.**

Ασωμάτων λειτουργών, οι επουράνιοι χοροί, νυν εξίστανται Θεόν, και Βασιλέα του παντός, εν Ιορδάνη εγγίζοντα καθορώσαι, κήρυκα Αυτού δε προάγγελον, Θείον Βαπτιστήν πορευόμενον˙ το φοβερόν Μυστήριον τελέσαι, και καταδείξαι τοις έθνεσι˙ Θεού την άκραν φιλανθρωπίαν, του σαρκί κενωθέντος.

**Οι Αναβαθμοί, το α’ Αντίφωνον του δ’ ήχου.**

**Είτα το Προκείμενον.**

Τίμιος εναντίον Κυρίου ο θάνατος του οσίου Αυτού.

Στίχ. Τί ανταποδώσωμεν τω Κυρίω, περί πάντων ων ανταπέδωκεν ημίν;

Πάσα πνοή.

**Ευαγγέλιον του Όρθρου Οσιακόν.**

**Ο Ν’ (50) Ψαλμός (βλ. σελ. 67).**

**Δόξα Πατρί και Υιώ και Αγίω Πνεύματι.**

Ταις του Σου Οσίου πρεσβείαις, Ελεήμον, εξάλειψον τα πλήθη των εμών εγκλημάτων.

**Και νυν.**

Ταις της Θεοτόκου πρεσβείαις, Ελεήμον, εξάλειψον τα πλήθη των εμών εγκλημάτων.

Στίχ. Ελέησόν με ο Θεός, κατά το μέγα έλεός σου, και κατά το πλήθος των οικτιρμών σου, εξάλειψον το ανόμημά μου.

**Είτα Ιδιόμελον. Ήχος πλ. β’.**

Χριστού της Εκκλησίας, τον ηγιασμένον λύχνον, τον επάνω όρους κείμενον, και φέγγει των αρετών, πάσι τοις πέρασιν απαστράπτοντα, Νικηφόρον τον λεπρόν εγκωμιάσωμεν. Εν ελαίω γαρ υπομονής, της ψυχής την λαμπάδα ενέπλησε, και έτοιμος γενόμενος, εισήλθε συν φρονίμοις παρθένοις, εις την χαράν του Κυρίου, Αυτού δοξολογών το πανάγιον όνομα.

Ο Ιερεύς˙ Σώσον ο Θεός τον λαόν σου…

Οι Κανόνες. Ο Προεόρτιος˙ ου η ακροστιχίς˙ Κατ’ αλφάβητον. Ιωσήφ.

**Ωδή α’. Ήχος πλ. β’. Ο Ειρμός.**

Ως εν ηπείρω πεζεύσας ο Ισραήλ, εν αβύσσω ίχνεσι, τον διώκτην Φαραώ, καθορών ποντούμενον, Θεώ επινίκιον ωδήν, εβόα άσωμεν.

Αγαλλιάσθω η κτίσις αι πατριαί, των Εθνών αδέτωσαν˙ Ιησούς ο Βασιλεύς, πάσης γης προέρχεται ροαίς, Ιορδάνου την ημών, ποιήσαι κάθαρσιν.

Βασιλικήν αλουργίδα παρθενικών, εξ αιμάτων Κύριε, ενδυσάμενος σαρκί, ποταμού προς ρεύματα γυμνός, επιβαίνεις την ημών, ενδύων γύμνωσιν.

Γόνος Πατρός προανάρχου Συ πεφυκώς, προς τον γόνον εύσπλαγχνε, Ζαχαρίου ευτελώς, παραγίνη βάπτισμα αιτών, όπως χάριτι υιούς, Θεού ποιήσης ημάς.

**Και είτα του Οσίου, ου η ακροστιχίς:**

**«Νικηφόρον λεπρόν εγκωμιάζω. Ισιδώρας».**

**Ωδή α’. Ήχος και Ειρμός ο αυτός.**

**Ως εν ηπείρω πεζεύσας.**

Νικητικαίς αγλαΐαις καταστεφθείς, Νικηφόρε πάνσεπτε, την λεπρώσάν μου ψυχήν, καθαραίς σου λάμπρυνον ευχαίς, του εξαίρειν τα πολλά σου προτερήματα.

Ιαματόβρυτον χάριν παρά Θεού, δαψιλώς επλούτησας, Νικηφόρε ιερέ, ως βαστάσας λέπρας αλγεινής, πολυχρόνια δεσμά αειμακάριστε.

Κεκοσμημένος τω κάλλει των αρετών, και χρυσού λαμπρότερον, απαστράπτων τοις εν γη, φωτεινών ακτίνων σου αυγαίς, Νικηφόρε την καρδίαν μου ιλάρυνον.

**Θεοτοκίον.**

Η του Υψίστου αρχαία Κόρη βουλή, εν σοι πέρας είληφε Μαριάμ παναληθώς, ως τεκούση άναρχον Θεόν, επανάγοντα βροτούς εις τον παράδεισον.

**Καταβασία. Ήχος β’.**

Βυθού ανεκάλυψε πυθμένα˙ και δια ξηράς οικείους έλκει, εν αυτώ κατακαλύψας αντιπάλους, ο κραταιός εν πολέμοις Κύριος˙ ότι δεδόξασται.

**Προεόρτιος. Ωδή γ΄. Ο Ειρμός.**

Ουκ έστιν Άγιος ως Συ, Κύριε ο Θεός μου, ο υψώσας το κέρας, των πιστών Σου Αγαθέ, και στερεώσας ημάς, εν τη πέτρα της ομολογίας Σου.

Δεσπόζων πάντων ως Θεός, δούλου φέρεις εικόνα, και προς δούλον Οικτίρμον, παραγίνη σαρκικώς, Βαπτίσματι θεουργώ, της δουλείας, του εχθρού εξαίρων ημάς.

Επέστης ρείθρω διατί; Ποίαν κάθαρσιν θέλων; Ποίον ρύπον εκπλύνειν, Υπεράγαθε ζητών; Υμνώ σου την υπέρ νουν, δια σπλάγχνα Λόγε συγκατάβασιν.

Ζητών το πρόβατον Χριστέ, όπερ άγριος λύκος, κατεσπάραξε δόλω, Ιορδάνου ταις ροαίς, εφίστασαι εκβοών, τω Προδρόμω˙ Δεύρο συ με βάπτισον.

**Του Οσίου ωδή γ’. Ουκ έστιν Άγιος ως συ.**

Φωνήν εβόας τω Θεώ, ως Ιώβ Νικηφόρε, την Αυτήν ευσπλλαγχνίαν, εκ βαθέων ευλογών, ότι εν λέπρας πυρί, την ψυχήν σου θείως απεκάθηρεν.

Οδόν διέδραμες μακράν, Κρήτης εκ νήσου μάκαρ, Αλεξάνδρου εις πόλιν, αφικόμενος σπουδή, και τας ανάγκας του ζην, Νικηφόρε τέχνη ποριζόμενος.

Ραβδίον φίλτρου θεϊκού, έχων ως βακτηρίαν, ορφανίας διέβης, στενωτάτην ατραπόν, τω Ουρανίω Πατρί, σην ελπίδα Νικηφόρε θέμενος.

**Θεοτοκίον.**

Ουδόλως έφθειρε την σην, μήτραν Θεός Παρθένε, ενοικήσας εν ταύτη, και αφράστως σαρκωθείς, όπως θανάτου φθοράς, απαλλάξη γένος το ανθρώπινον.

**Καταβασία.**

Ισχύν ο διδούς τοις βασιλεύσιν ημών Κύριος και κέρας χριστών αυτού υψών, Παρθένου αποτίκτεται, μολεί δε προς το βάπτισμα˙ διο, πιστοί, βοήσωμεν˙ Ουκ έστιν άγιος ως ο Θεός ημών και ουκ έστι δίκαιος πλην Σου, Κύριε.

**Κάθισμα.**

**Ήχος πλ. δ’. Την Σοφίαν και Λόγον.**

Της πτωχείας τον πλούτον ενστερνισθείς, ευθυπόρως διέβης τρίβον στενήν, της θείας τελειώσεως, Νικηφόρε μακάριε˙ εν γαρ οσίοις τρόποις, καλώς ενδιέπρεψας˙ και Μοναστών εκόσμησας, τα θεία συστήματα˙ πόνους υπομείνας, αλγεινής ασθενείας, την λέπραν του σώματος, οφθαλμών τε την άμαβλυνσιν, και μελών σου παράλυσιν. Κύριον δοξάζων αεί, τον σε πλουτήσαντα θείοις χαρίσμασιν˙ και σε δείξαντα σκεύος, ευωδίας του Πνεύματος.

**Δόξα Πατρί και Υιώ και Αγίω Πνεύματι. Όμοιον.**

Του Ανθίμου υπείκων ταις διδαχαίς, του εν Χίω διέλαμψας ευπρεπώς, νηστείαις και δεήσεσι, προσευχαίς αγρυπνίαις τε˙ και ανεδείχθης κόσμω, ως στύλος υπέρφωτος˙ ως Μωυσής το πρότερον, δεικνύων τοις πέρασιν˙ Πόλιν την αγίαν, προσευχής αενάου, διδάσκων εν λόγοις σου, Νικηφόρε και πράξεσιν, αγαθών την ακρότητα˙ ύψη εις τα θεία αρθείς, ως ο ουράνιος Παύλος εν σώματι˙ μεθ’ ού πρέσβευε Πάτερ, του σωθήναι τους δούλους σου.

**Και νυν. Όμοιον. Προεόρτιον.**

Ιορδάνου νυν πάσαι αι ποροχοαί, ευφροσύνως σκιρτήσατε εν χαρά, ιδού γαρ νυν πορεύεται, προς υμάς ο Θεάνθρωπος˙ του βαπτισθήναι θέλων, χερσίν οις διέπλασε˙ και εμπιπλάν τα σύμπαντα, Αυτού της χρηστότητος˙ πάσα δε συμφώνως, των υδάτων η φύσις, αγάλλου και χόρευε, των ναμάτων μετέχουσα, της Αυτού καθαρότητος. Ύψωσον Χριστώ δε φωνήν, και την αμέτρητον χάριν μεγάλυνον˙ του ποιήσαντος πάντα, εις το σώσαι τον άνθρωπον.

**Προεόρτιος. Ωδή δ’. Ο Ειρμός.**

Χριστός μου δύναμις, Θεός και Κύριος, η σεπτή Εκκλησία θεοπρεπώς, μέλπει ανακράζουσα, εκ διανοίας καθαράς, εν Κυρίω εορτάζουσα.

Ηνίκα είδέ σε, το ρείθρον Κύριε, Ιορδάνου εστράφη˙ η δε πολλοίς, πάθεσι κατάρρυπος, φύσις ημών προς ουρανούς, ανεστράφη προσκυνούσά Σε.

Θαμβείται ήλιος, ορών Σε Ήλιε, σαρκικώς γυμνωθέντα και μυστικώς, πάσαν καταυγάζοντα, την γυμνωθείσαν σκοτεινή, παραβάσει φύσιν Δέσποτα.

Ιδού η κάθαρσις, ιδού η λύτρωσις, η ανάπλασις πάντων, ο φωτισμός, ήλθεν εις τα ίδια˙ οικειωθώμεν ουν Αυτώ, δια βίου καθαρότητος.

**Του Οσίου. Ωδή δ’. Χριστός μου δύναμις.**

Νηστείαις ήνυσας, ζωής το στάδιον˙ αγρυπνίαις παννύχοις και προσευχαίς, άγγελος επίγειος, μετά σαρκός πολιτευθείς, Νικηφόρε αξιάγαστε.

Λατρείαν ένειμας, Θεώ εν πνεύματι˙ ταπεινώσεως μάκαρ και συντριβής, χαίρων όθεν είληφας, ω Νικηφόρε παρ’ Αυτού, την ακήρατον απόλαυσιν.

Εν Χίω έζησας, λεπρών οικήματι˙ και Μοναστών ενεδύσω σχήμα σεπτόν, όπερ κατετίμησας, εν τη ασκήσει σου καλώς, Νικηφόρε πανσεβάσμιε.

**Θεοτοκίον.**

Πατρός βουλήματι, Υιόν γεγέννηκας˙ Παναγία Παρθένε δίχα σποράς, Πνεύμα γαρ το Άγιον, εν τη γαστρί σου κατελθόν, Θεοτόκον σε ειργάσατο.

**Καταβασία.**

Ακήκοε, Κύριε, φωνής Σου, ον είπας˙ Φωνή βοώντος εν ερήμω, ότε εβρόντησας πολλών επί υδάτων, τω Σω μαρτυρούμενος Υιώ˙ όλος γεγονώς του παρόντος Πνεύματος δε εβόησε˙ Συ ει Χριστός, Θεού σοφία και δύναμις.

**Προεόρτιος. Ωδή ε’. Ο Ειρμός.**

Τω θείω φέγγει Σου αγαθέ, τας των ορθριζόντων Σοι ψυχάς, πόθω καταύγασον δέομαι, Σε ειδέναι Λόγε Θεού, τον όντως Θεόν, εκ ζόφου των πταισμάτων ανακαλούμενον.

Καρποφορήσωμεν τω Χριστώ, βίον καθαρόν˙ έρχεται γαρ, αποκαθαίρων τοις ύδασι, των αμαρτημάτων τον ρύπον χάριτι, ο μόνος ευεργέτης και αναμάρτητος.

Λαός εν σκότει των δυσχερών, πάλαι ο καθήμενος το φως, επιφανέν σοι το άδυτον, βλέψον και ταις θείαις αυγαίς φωτίσθητι, και του επιφανέντος την χάριν ύμνησον.

Μέγα μυστήριον εκτελών, μέγιστον προς Πρόδρομον τον Σον, ω μεγαλόδωρε Κύριε, έρχη σμικρυνθείσαν την ανθρωπότητα, αρρήτως μεγαλύνων δια Βαπτίσματος.

**Του Οσίου. Ωδή ε’. Τω θείω φέγγει σου.**

Ρημάτων θείου μυσταγωγού, ήκουες Ανθίμου του σοφού, τρίβον διδάσκοντος βαίνειν σε, εις ευθείαν τρόποις χρηστοίς, αρέσκειν Θεώ, ον πόθω Νικηφόρε, κατεμεγάλυνας.

Ομμάτων πήρωσιν των φθαρτών, έφερες δοξάζων τον Θεόν, φως καθορών τε Θαβώριον, Νικηφόρε λύχνε Χριστού, ο φαίνων εν γη, το φως Ευαγγελίου, το ιλαρώτατον.

Νεώσας άρουραν σης ψυχής, πίστεως αρότρω ιερώ, στάχυν απέδωκας πλούσιον, τας καρδίας πάντων πιστών, στηρίζοντα νυν, των πόθω Νικηφόρε, υμνολογούντων σε.

**Θεοτοκίον.**

Ειρήνης τέξασα την πηγήν, Δέσποινα Παρθένε Μαριάμ, πάντα τα έθνη κατήλλαξας, τω Δεσπότη πάντων Θεώ, και Τούτου βουλή, τα πρώην διεστώτα, εις εν συνήγαγες.

**Κατααβασία.**

Ιησούς ο ζωής αρχηγός λύσαι το κατάκριμα ήκει Αδάμ του πρωτοπλάστου˙ καθαρσίων δε ως Θεός μη δεόμενος, τω πεσόντι καθαίρεται εν τω Ιορδάνη˙ εν ω την έχθραν κτείνας, υπερέχουσαν πάντα νουν ειρήνην χαρίζεται.

**Προεόρτιος. Ωδή ς’. Ο Ειρμός.**

Του βίου την θάλασσαν, υψουμένην καθορών, των πειρασμών τω κλύδωνι, τω ευδίω λιμένι Σου προσδραμών, βοώ Σοι˙ Ανάγαγε, εκ φθοράς την ζωήν μου Πολυέλεε.

Ναμάτων ως έμπλεως, μυστικών ως ποταμός, ειρήνης μόνε Κύριε, προς ποταμόν εφίστασαι εκ μικράς, σταγόνας αιτούμενος, βαπτισθήναι ο μόνος αναμάρτητος.

Ξενίζεται άνωθεν, των Αγγέλων ο χορός, κατανοών γυμνούμενον, τον ταις νεφέλαις σκέπονται ουρανόν, και κράζει˙ Τις αύτη Σου, η πολλή προς ανθρώπους συγκατάβασις;

Ο πλήρης κεκένωται˙ ο αόρατος ιδού, σωματωθείς επέφανεν˙ Ιορδάνη ευφράνθητι ποταμέ, τα ρείθρά σου πλήρωσον, όπως λούσης την πάντων αναγέννησιν.

**Του Οσίου. Ωδή ς’. Του βίου την θάλασσαν.**

Γαλήνης επέγνωκας, Νικηφόρε την πηγήν, και ως διψώσα έλαφος, αδιστάκτως προσέδραμες του πιείν, το νάμα˙ την δίψαν σου της ψυχής, καταπαύον αληθέστατα.

Κοσμήσας τοις τρόποις σου, την χορείαν των λεπρών, εν αρεταίς διέπρεψας, Νικηφόρε τοις πέρασι τηλαυγώς, εκλάμπων˙ και πρόσωπον το της γης, πανιέρως καθωράισας.

Ωράθης μετάρσιος, εν δεήσεως καιρώ, σω μαθητή θεόληπτε, Ευμενίω εγγίσανατί σοι νυκτός, εν ώρα˙ και έβλεψας, ουρανού Νικηφόρε τα θαυμάσια.

**Θεοτοκίον.**

Μαρία Θεόνυμφε, παρθενίας καθαρόν, και ευαγές ανάκτορον, την ψυχήν μου καθεύδουσαν των παθών, τω σκότει˙ ανάστησον σαις λιταίς προς Θεόν Ον εσωμάτωσας.

**Καταβασία.**

Η φωνή του Λόγου, ο λύχνος του φωτός, ο εωσφόρος, ο του ηλίου Πρόδρομος, εν τη ερήμω Μετανοείτε, πάσι βοά τοις λαοίς και προκαθαίρεσθε˙ ιδού γαρ πάρεστι Χριστός εκ φθοράς τον κόσμον λυτρούμενος.

**Κοντάκιον. Ήχος πλ. δ’. Τη υπερμάχω.**

Της καρτερίας αθλητήν τον γενναιότατον, υπομονής τε τον αλύγιστον αδάμαντα, τον εν θλίψει ασθενείας δοκιμασθέντα˙ και ωσαύτως τον Θεόν δοξολογήσαντα, Νικηφόρον τον λεπρόν εγκωμιάσωμεν˙ τούτω λέγοντες˙

**Χαίροις νίκης φερώνυμε.**

**Ο Οίκος.**

Άκμαπτος εν ασκήσει, Νικηφόρος εδείχθης, της λέπρας υπομείνας τα άλγη. Και τω Θεώ εντεύθεν ολοτρόπως ανακείμενος, ευχαριστίας Τούτω αίνεσιν προσέφερες, εκ καθαράς καρδίας σου θεοφόρε. Διο και νυν ημείς, της ευσεβείας πόθω εμφορούμενοι, βοώμέν σοι διαφερόντως ταύτα˙

Χαίροις το σθένος της εγκρατείας˙

Χαίροις ο άτλας της καρτερίας.

Χαίροις της σαρκός τα άλγη ο βαστάσας εν ανδρεία˙

Χαίροις πνεύματος τα κάλλη ο γνωρίσας εν σοφία.

Χαίροις των οσίων τύπος, μοναστών υπογραμμός˙

Χαίροις των πιστών εν θείαις αρεταίς χειραγωγός.

Χαίροις του φωτός ο στύλος ο την κτίσιν εκλαμπρύνων˙

Χαίροις Εκκλησίας λύχνος τας ψυχάς ο ιλαρύνων.

Χαίροις το της Κρήτης κλέος και υιός πανευπρεπής˙

Χαίροις η της Χίου δόξα, του Ανθίμου μαθητής.

Χαίροις ο δια της λέπρας καθαρθείς υπέρ χρυσίον˙

Χαίροις πίστιν ο τηρήσας προς Χριστόν τον σον νυμφίον.

**Χαίροις νίκης φερώνυμε.**

**Συναξάριον.**

Τη δ’ του αυτού μηνός, μνήμη του Οσίου και Θεοφόρου Πατρός ημών Νικηφόρου του Λεπρού, του θαυματουργού, του εκ Κρήτης καταγομένου και εν Χίω επ’ εσχάτων τη καρτερία αθλήσαντος και εν ασκήσει διαπρέψαντος.

Στίχ. Σχήμα Μοναχών φορέσας Νικηφόρος, τύπος προσευχής εγένετο απαύστου.

Ιανουαρίου τετράδι σάρξ λεπρώσα Νικηφόρου χθονί ετάφη, πνεύμα δε ολόλαμπρον εν ουρανοίς ανέπτη.

Ο θείος ούτος πατήρ εγεννήθη εν Κρήτη, παιδιόθεν την ορφανίαν βαστάσας και της λέπρας την πανώδυνον νόσον. Ης ένεκεν εις Αλεξάνδρειαν πρώτον εξενιτεύθη και είτα εν τω Λωβοκομείω της Χίου, ένθα επί τεσσαράκοντα τρία έτη τους ασκητικούς διήλθεν αγώνας, νηστεύων, προσευχόμενος και ψάλλων τω Κυρίω. Επί τέλει δε του βίου αυτού εν τω Αντιλεπρικώ ιδρύματι «Αγίας Βαρβάρας» Αθηνών το οσιακόν στάδιον τελέσας, ειρηνικώς προς Κύριον μετέβη, την 4ην Ιανουαρίου 1964. Νυν δε θαυμάτων πολλών ταις χάρισιν εκλάμπει, τα δε πανευώδη τούτου θεία Λείψανα ιάσεις επιτελούσι θαυμαστώς εκάστοτε τοις χρήζουσι, εις δόξάν Θεού του εν Αγίοις θαυμαστώς δοξαζομένου.

Ταις αυτού αγίαις πρεσβείαις, Χριστέ ο Θεός, ελέησον και σώσον ημάς.

**Προεόρτιος. Ωδή ζ’. Ο Ειρμός.**

Δροσοβόλον μεν την κάμινον ειργάσατο. Άγγελος τοις οσίοις Παισί˙ τους Χαλδαίους δε, καταφλέγον πρόσταγμα Θεού, τον τύραννον έπεισε βοάν˙ Ευλογητός ει ο Θεός, ο των Πατέρων ημών.

Πώς σε ρείθρα υποδέξονται ποτάμια, τρυφής όντα χειμάρρουν Χριστέ; Πώς ο Πρόδρομος, εκτενεί την χείραν επί Σε, χειρί πλαστουργήσαντα αυτόν, και εκ χειρός του πονηρού, εξαγαγόντα ημάς;

Ρείθρον Κύριε υπάρχων αγαθότητος, προς ρείθρα Ιορδάνεια, πώς εφίστασαι, αφθαρσίας νάματα ζητών; Ποτίσαι τους γεύσει πονηρά, καθυπαχθέντας τη φθορά, φθόνω του όφεως.

Σταλαξάτωσαν τα όρη αγαλλίασιν, και οι βουνοί σκιρτάτωσαν, ευφραινόμενοι˙ ποταμοί κροτείτωσαν χειρί˙ επέφανεν ήκει ο Χριστός, εν ποταμώ τα των βροτών, ενθάψαι πταίσματα.

**Του Οσίου. Ωδή ζ’. Δροσοβόλον μεν την κάμινον.**

Ικανώτατόν σε έγνωμεν διδάσκαλον, νήψεως και απαύστου ευχής˙ παρ’ Ανθίμου γαρ Νικηφόρε, έμαθες αυτήν, και έψαλλες όλη σου ψυχή˙ ευλογητός ει ο Θεός, ο των Πατέρων ημών.

Αριστεύσας εν τιμίοις αγωνίσμασιν, στέφανον ανεδήσω λαμπρόν˙ και αμάραντον Νικηφόρε, όθεν εν χαρά, Κυρίω την αίνεσιν βοάς˙ ευλογητός ει ο Θεός, ο των Πατέρων ημών.

Ζηλωτής Ιώβ του θείου ανεδέδειξαι, λέπρωσιν καρτερήσας σαρκός˙ και τα έλκη σου Νικηφόρε, φέρων ανδρικώς, γηθόμενος έψαλλες αεί˙ ευλογητός ει ο Θεός, ο των Πατέρων ημών.

**Θεοτοκίον.**

Ωραιότητος ως σκήνωμα υπάρχουσα, Δέσποινα Θεοτόκε Αγνή˙ τον υπέρτερον εν τω κάλλει, έτεκες Θεόν, και άπαντας ήγειρας βοάν˙ ευλογημένη η Θεόν, αποτεκούσα σαρκί.

**Καταβασία.**

Νέους ευσεβείς, καμίνω πυρός προσομιλήσαντας, διασυρίζον πνεύμα δρόσου, αβλαβείς διεφύλαξε, και θείου αγγέλου συγκατάβασις˙ όθεν εν φλογί δροσιζόμενοι, ευχαρίστως ανέμελπον˙ Υπερύμνητε, ο των πατέρων Κύριος, και Θεός ευλογητός ει.

**Προεόρτιος. Ωδή η’. Ο Ειρμός.**

Εκ φλογός τοις Οσίοις δρόσον επήγασας, και δικαίου θυσίαν ύδατι έφλεξας˙ άπαντα γαρ δρας Χριστέ, μόνω τω βούλεσθαι˙ Σε υπερυψούμεν, εις πάντας τους αιώνας.

Τα ποτάμεια ρείθρα μηλωτή έτεμεν, Ελισσαίος την χάριν, την του Βαπτίσματος, προσκιαγραφών, ην Χριστός απειργάσατο, τούτοις επιβαίνων, ο μόνος ευεργέτης.

Υπεσήμανε πάλαι Προφήτης ένδοξος, του Βαπτίσματος χάριν, αλσί τα ύδατα, άγονα τα πριν, εκτελέσας πολύγονα, του επιφανέντος, Θεού ημών δυνάμει.

Φάραγξ πάσα των θείων δώρων πλησθήσεται, και βουνός εναντίος ταπεινωθήσεται, και τα σκολιά εις ευθέα τραπήσεται, τη του σαρκωθέντος, Θεού επιφανεία.

**Του Οσίου. Ωδή η’. Εκ φλογός τοις οσίοις.**

Ικανά των αγώνων, έστησας τρόπαια, και Θεόν στεφοδότην, άθλοις σου ηύφρανας˙ όθεν παρ’ Αυτού λαμπρά, γέρα εκόμισας˙ και της ευωδίας, τα ρείθρα Νικηφόρε.

Σοφιστήν της κακίας, πάτερ εγέλασας, και σοφίας της άνω, έσοπτρον γέγονας˙ βλέπειν τα μακράν καλώς, λέγειν τα μέλλοντα˙ και επιγινώσκειν, τα θεία Νικηφόρε.

Ιερόν Παρακλήτου, στόμα γεγένησαι, και παρήγορον λόγον, χαίρων μετέδωκας˙ πόνων γαρ οδόν δραμών, δέδειξαι μέτοχος˙ των ειρηνοδώρων, χαρίτων Νικηφόρε.

Δυνατόν εν ισχύϊ, Λόγον εκύησας, ως Αυτός ηβουλήθη, Πάναγνε Δέσποινα˙ φύσεως θεσμούς σεμνή, μόνη εκαίνισας˙ σοι ουν προσοφωνούμεν, το χαίρε εις αιώνας.

**Καταβασία.**

Μυστήριον παράδοξον η Βαβυλώνος έδειξε κάμινος, πηγάσασα δρόσον˙ ότι ρείθροις έμελλεν άυλον πυρ εισδέχεσθαι ο Ιορδάνης, και στέγειν σαρκί βαπτιζόμενον τον Κτίστην˙ Ον ευλογούσι λαοί, και υπερυψούσιν εις πάντα τους αιώνας.

**Προεόρτιος. Ωδή θ’. Ο Ειρμός.**

Θεόν ανθρώποις ιδείν αδύνατον, Ον ου τολμά Αγγέλων ατενίσαι τα τάγματα˙ δια σου δε Πάναγνε ωράθη βροτοίς, Λόγος σεσαρκωμένος˙ Ον μεγαλύνοντες, συν ταις ουρανίαις στρατιαίς Σε μακαρίζομεν.

Χερσίν ο πλάσας Χριστέ τον άνθρωπον, εν τη χειρί Προδρόμου υποκύπτεις ως άνθρωπος, ταπεινούμενος όπως υψώσης με, πάλαι ταπεινωθέντα, και απολλύμενον˙ δόξα τη ενδόξω και φρικτή οικονομία Σου.

Ψυχών η κάθαρσις ευτρεπίζεται˙ ο φωτισμός η λύσις των δεινών επεδήμησεν. Ιορδάνη ποταμέ ευφράνθητι˙ χόρευσον πάσα κτίσις, γη τε και θάλασσα, κρότησον δοξάζουσα Χριστόν τον υπεράγαθον.

Ως ων απάντων καλών το πολήρωμα, έρχη βοών τω πλήρει αγιότητος δούλω Σου, εκπλαγέντι την Σην συγκατάβασιν˙ Έγγισον βάπτισόν με˙ θέλω πληρώσαι γαρ, φύσιν των βροτών αγιασμού και καθαρότητος.

**Του Οσίου. Ωδή θ’. Θεόν ανθρώποις ιδείν αδύνατον.**

Στίχ. Μεγάλυνον ψυχή μου λεπρώντα Νικηφόρον, τον άθλοις καρτερίας λαμπρώς μεγαλυνθέντα.

Ως μέγαν πλούτον πιστοίς κατέλιπες, τα ιερά και πλήρη ευωδίας σου λείψανα˙ εν αυτοίς γαρ Πνεύματος Αγίου πολλή, χάρις κατασκηνούσα˙ νέμει εκάστοτε, ρώσιν Νικηφόρε και ζωής θείαν απόλαυσιν.

Στίχ. Μεγάλυνον ψυχή μου, λεπρώντα Νικηφόρον, Οσίων θείους δήμους κοσμήσαντα πρεπόντως.

Ραδίως τρίβον στενήν εβάδισας, εν πλατυσμώ καρδίας Νικηφόρε πανόλβιε˙ και αυλάς κατώκησας τας πλήρεις φωτός, πόλεως ουρανίου˙ ένθα Κυρίω σου, συν τοις απ’ αιώνων εκλεκτοίς προσάγεις αίνεσιν.

**Δόξα Πατρί και Υιώ και Αγίω Πνεύματι.**

Στίχ. Μεγάλυνον ψυχή μου, λεπρώντα Νικηφόρον, χαρίτων Παρακλήτου θησαύρισμα ευώδες.

Αγγέλων άμα ευφραίνει τάγμασιν, εν ουρανοίς αφράστως Νικηφόρε αοίδιμε˙ τη σαρκί ως άυλος ησκήθης εν γη, πόνους καθυπομείνας˙ θείω φρονήματι, όθεν νυν μετέχεις της τερπνής αγαλλιάσεως.

**Και νυν. Θεοτοκίον.**

Στίχ. Μεγάλυνον ψυχή μου την τιμιωτέραν, και ενδοξοτέραν των άνω στρατευμάτων.

Σοφίαν Λόγον Θεού και Δύναμιν, εν ση γαστρί Παρθένε παραδόξως εκύησας˙ και Αδάμ ανήγαγες εις θρόνον Θεού, δόξής τε παραστάτην˙ τούτον εποίησας, ίνα σου δοξάζη εκτενώς την αγαθότητα.

**Καταβασία.**

Απορεί πάσα γλώσσα ευφημείν προς αξίαν˙ ιλιγγιά δε νους και υπερκόσμιος υμνείν σε, Θεοτόκε˙ όμως, αγαθή υπάρχουσα, την πίστιν δέχου˙ και γαρ τον πόθον οίδας τον ένθεον ημών˙ συ γαρ Χριστιανών ει προστάτις˙ σε μεγαλύνομεν.

**Εξαποστειλάρια.**

**Ήχος γ’. Ο ουρανόν τοις άστροις.**

Τα αλγεινά της λέπρας, καθυπομείνας ανδρικώς, τον της ψυχής χιτώνα, ελάμπρυνας πανευπρεπώς, ώ Νικηφόρε της νίκης, φερωνυμών της καλλίστης.

**Προεόρτιον. Όμοιον.**

Η των υδάτων φύσις, πάσα αγάλλου εν χαρά, ο γαρ των πάντων Δεσπότης, εν Ιορδάνη ποταμώ, εκών μολεί βαπτισθήναι, υπό του θείου Προδρόμου.

**ΕΙΣ ΤΟΥΣ ΑΙΝΟΥΣ**

**Ιστώμεν στίχους δ’ και ψάλλομεν τα εξής Προσόμοια.**

**Ήχος α’. Των ουρανίων ταγμάτων.**

Εορταζέτω νυν Κρήτη, η μεγαλόνησος, και οία μήτηρ χείρας, γηθοσύνως κροτείτω, μέλπουσα τον ταύτης, άρτι υιόν, Νικηφόρον τον πάνσεπτον, τον υπομείναντα λέπρας τα αλγεινά, του αδάμαντος στερρότερον.

Ως ο Ιώβ Νικηφόρε, γενναίως έφερες, εκ παίδων ορφανίαν, ξενιτείας τας θλίψεις, λέπρας τας οδύνας, και σκοτασμόν, οφθαλμών σου του σώματος, άλλ’ ουρανίων τα κάλλη καινοπρεπώς, εθεάσω εν καρδία σου.

Υπομονής Νικηφόρε, κανάων γεγένησαι, της καρτερίας μέτρον, εγκρατείας η στάθμη, λύχνος φωτοφόρος υπακοής, προσευχής τε διδάσκαλος, της ταπεινώσεως βάθρον υψοποιόν, και πραότητος θησαύρισμα.

Ταις νουθεσίαις Ανθίμου, υπείκων γέγονας, Σιών της άνω λίθος, χρυσαυγής Νικηφόρε, πλέον της χιόνος τη ση ψυχή, καθαρεύων μακάριε, και απαστράπτεις λειψάνοις σου ιεροίς, ευωδίαν την ουράνιον.

**Δόξα Πατρί και Υιώ και Αγίω Πνεύματι.**

**Ήχος πλ. α’.**

Το του Παναγίου Πνεύματος, ιερώτατον ταμείον, το της χιόνος καθαρώτερον έσοπτρον των αρετών, Χριστού τον εράσμιον φίλον, Νικηφόρον μεγαλύνωμεν. Και γαρ τη ψυχή αυτού εμεγάλυνε τον Κύριον, τα Τούτου γλυκέα λόγια, από στήθους ψάλλων εκτενώς, στόμα δε παρήγορον εγένετο τοις πάσι. Και νυν χαροποιεί τους προσκυνούντας τούτου τα χαριτόβρυτα λείψανα.

**Και νυν. Ήχος ο αυτός. Προεόρτιον.**

Η των γηγενών παραπεσούσα φύσις, γηθοσύνως νυν προεόρτασον, της μεγάλης ευλογίας τα προοίμια. Ιδού γαρ ο Ύψιστος Θεός, και Βασιλεύς των αιώνων, εν τοις ποταμίοις ύδασιν, εγγίζει βαπτισθήναι˙ ίνα δι’ ύδατος εις ουρανούς, πάντας ανυψώση, και βασιλείας χαρίσηται το αξίωμα. Συν τω Αδάμ και ημείς πανηγυρίσωμεν, της σωτηρίου χαράς την αντίδοσιν, ούτω βοώντες˙ ο των θαυμασίων Θεός, και των Δυνάμεων Κύριος, εις τους αιώνας, δόξα Σοι.

**Δοξολογία μεγάλη.**

**ΕΙΣ ΤΗΝ ΘΕΙΑΝ ΛΕΙΤΟΥΡΓΙΑΝ.**

**Τυπικά και εις τους Μακαρισμούς η γ’ και στ’ ωδή**

**εκ του Κανόνος του Οσίου.**

**Του Οσίου. Ωδή γ’. Ουκ έστιν Άγιος ως συ.**

Φωνήν εβόας τω Θεώ, ως Ιώβ Νικηφόρε, την Αυτού ευσπλαγχνίαν, εκ βαθέων ευλογών, ότι εν λέπρας πυρί, την ψυχήν σου θείως απεκάθηρεν.

Οδόν διέδραμες μακράν, Κρήτης εκ νήσου μάκαρ, Αλεξάνδρου εις πόλιν, αφικόμενος σπουδή, και τας ανάγκας του ζην, Νικηφόρε τέχνη ποριζόμενος.

Ραβδίον φίλτρου θεϊκού, έχων ως βακτηρίαν, ορφανίας διέβης, στενωτάτην ατραπόν, τω Ουρανίω Πατρί, σην ελπίδα Νικηφόρε θέμενος.

**Θεοτοκίον.**

Ουδόλως έφθειρε την σην, μήτραν Θεός Παρθένε, ενοικήσας εν ταύτη, και αφράστως σακωθείς, όπως θανάτου φθοράς, απαλλάξη γέγος το ανθρώπινον.

**Του Οσίου. Ωδή στ’ . Του βίου την θάλασσαν.**

Γαλήνης επέγνωκας, Νικηφόρε την πηγήν, και ως διψώσα έλαφος, αδιστάκτωςκ προσέδραμες του πιείν, το νάμα˙ την δίψαν σου της ψυχής, καταπαύον αληθέστατα.

Κοσμήσας τοις τρόποις σου, την χορείαν των λεπρών, εν αρεταίς διέπρεψας, Νικηφόρε τοις πέρασι τηλαυγώς, εκλάμπων˙ και πρόσωπον το της γης, πανιέρως καθωράισας.

Ωράθης μετάρσιος, εν δεήσεως καιρώ, σω μαθητή θεόληπτε, Ευμενίω εγγίσαντί σοι νυκτός, εν ώρα˙ και έβλεψας, ουρανού Νικηφόρε τα θαυμάσια.

**Θεοτοκίον.**

Μαρία Θεόνυμφε, παρθενίας καθαρόν, και ευαγές ανάκτορον, την ψυχήν μου καθεύδουσαν των παθών, τω σκότει˙ ανάστησον, σαις λιταίς προς Θεόν Ον εσωμάτωσας.

**Απολυτίκιον. Ήχος α’. Της ερήμου πολίτης.**

Νικηφόρου Οσίου, του λεπρού τα παλαίσματα, και την εν ασκήσει ανδρείαν, κατεπλάγησαν Άγγελοι˙ ως άλλος γαρ Ιώβ τα αλγεινά, υπέμεινε δοξάζων τον Θεόν, νυν δε δόξη εστεφάνωται παρ’ Αυτού, θαυμάτων διακρίσεσιν. Χαίροις των Μοναστών χειραγωγέ, χαίροις φωτός ο πρόβολος˙ χαίροις ο ευωδίας χαρμονήν, προχέων εκ λειψάνων σου.

**Κοντάκιον. Ήχος πλ. δ’. Τη υπερμάχω.**

Της καρτερίας αθλητήν τον γενναιότατον, υπομονής τε τον αλύγιστον αδάμαντα, τον εν θλίψει ασθενείας δοκιμασθέντα˙ και ωσαύτως τον Θεόν δοξολογήσαντα, Νικηφόρον τον λεπρόν εγκωμιάσωμεν˙ τούτω λέγοντες˙ Χαίροις νίκης φερώνυμε.

**Επισφραγιστικόν Κοντάκιον.**

**Ήχος δ’. Επεφάνης σήμερον.**

Εν τοις ρείθροις σήμερον του Ιορδάνου, γεγονώς ο Κύριος, τω Ιωάννη εκβοά˙ Μη δειλιάσης βαπτίσαι Με˙ σώσαι γαρ ήκω, Αδάμ τον πρωτόπλατον.

**Απόστολος.**

**Προκείμενον του Αποστόλου.**

**Ήχος βαρύς. (Ψαλμός ριε’ (115)).**

Τίμιος εναντίον Κυρίου ο θάνατος του οσίου αυτού.

Στίχ. Τί ανταποδώσωμεν τω Κυρίω περί πάντων, ων ανταπέδωκεν ημίν;

**Προς Γαλάτας επιστολής Παύλου το Ανάγνωσμα.**

Αδελοί, ο καρπός του Πνεύματος εστίν αγάπη, χαρά, ειρήνη, μακροθυμία, χρηστότης, αγαθωσύνη, πίστις, πραότης, εγκράτεια˙ κατά των τοιούτων ουκ έστι νόμος. Οι δε του Χριστού την σάρκα εσταύρωσαν συν τοις παθήμασι και ταις επιθυμίαις. Ει ζώμεν Πνεύματι, πνεύματι και στιοχώμεν. Μη γινώμεθα κενόδοξοι, αλλήλους προκαλούμενοι, αλλήλοις φθονούντες. Αδελφοί, εάν και προληφθή άνθρωπος εν τίνι παραπτώματι, υμείς οι πνευματικοί καταρτίζετε τον τοιούτον εν πνεύματι πραότητος, σκοπών σεαυτόν, μη και συ πειρασθής. Αλλήλων τα βάρη βαστάζετε, και ούτως αναπληρώσατε τον νόμον του Χριστού.

**Αλληλούια. (γ). Ήχος α’. (Ψαλμός ρια’ (111).**

Στίχ. Μακάριος ανήρ ο φοβούμενος τον Κύριον.

Η δικαιοσύνη αυτού μένει εις τον αιώνα του αιώνος.

**Ευαγγέλιον (οσιακόν)**

«Έστη ο Ιησούς επί τόπου πεδινού» (Λουκ. στ’. 17-21), το εις την Θ. Λειτουργίαν του Αγίου Αντωνίου.

**Μεγαλυνάριον.**

Δεύρο φιλοχρίστων θεία πληθύς, του Χριστού τον φίλον Νικηφόρον νυν τον λεπρόν˙ ύμνοις εγκωμίων κοσμήσωμεν αξίως, ως θείας καρτερίας, πύκτην πανάριστον.

**Κοινωνικόν. Εις μνημόσυνον αιώνιον έσται δίκαιος. Αλληλούια.**

**ΕΙΣ ΤΗΝ ΕΥΛΟΓΗΣΙΝ ΤΩΝ ΚΟΛΛΥΒΩΝ**

**Απολυτίκιον και Κοντάκιον του Αγίου.**

**Κοντάκιον.**

**Ήχος δ’. Επεφάνης σήμερον.**

Νικηφόρε όσιε, ως ο ευγνώμων, των λεπρών ο δέκατος, τω σε τιμήσαντι καλώς, εν παρρησία παρίστασαι, διο σε πάντες αξίως γεραίρομεν.

Ποίημα πρωτοπρεσβυτέρου

Στυλιανού Μακρή.

**ΤΥΠΙΚΑΙ ΔΙΑΤΑΞΕΙΣ**

1.Εάν η μνήμη του Οσίου τύχη εν ημέρα Παρασκευή, η ακολουθία αυτού προψάλλεται τη 3η του μηνός. Τούτο γίνεται διότι τη Παρασκευή πρωί αναγινώσκονται αι Μεγάλαι Ώραι των Θεοφανείων και δεν τελείται Θ. Λειτουργία.

2.Φρονούμεν ότι, όπου επισήμως εορτάζεται ο Όσιος, θα ηδύνατο να ακολουθηθή η κάτωθι τάξις:

Μετά την Απόλυσιν του Όρθρου, αναγινώσκονται αι Μεγάλαι Ώραι των Θεοφανείων, άλλ’ εν αυταίς αντί του προεορτίου απολυτικίου˙ Απεστρέφετο ποτέ… λέγεται το˙ Ετοιμάζου Ζαβουλών… Μετά δε την Απόλυσιν των Ωρών ακολουθεί η τέλεσις της Θ. Λειτουργίας του Ιερού Χρισοστόμου.

3.Εάν η μνήμη του Οσίου τύχη εν ημέρα Σαββάτω, εις την Θ. Λειτουργίαν, η ακριβής τάξις απαιτεί να αναγνωσθή Απόστολος του Οσίου και Ευαγγέλιον του Σαββάτου προ των Φώτων.